open-index/open-wikipedia-markdown huggingface dataset:
Pataisainiai

**Pataisainiai** (*Lycopodiopsida*) – augalų (*Plantae*) karalystės, pataisūnų (*Lycopodophyta*) skyriaus klasė. Priklauso sporinių induočių grupei.

* Šeima.
** Gentis. Padraika (*Diphasiastrum*)
*** Rūšis. Dvišakė padraika (*Diphasiastrum complanatum*)
*** Rūšis. Trivarpė padraika (*Diphasiastrum tristachyum*)

* Šeima. Pataisiniai (*Lycopodiaceae*)
** Gentis. Atgiris (*Huperzia*)
*** Rūšis. Statusis atgiris (*Huperzia selago*). Įrašytas į Lietuvos raudonąją knygą. **Pav.**
** Gentis. Pataisas (*Lycopodium*)
*** Rūšis. Pataisas varinčius (*Lycopodium annotinum*)
*** Rūšis. Vaistinis pataisas arba **pataisas šarkakojis** (*Lycopodium clavatum*)
** Gentis. Pataisiukas (*Lycopodiella*)
*** Rūšis. Patvankinis pataisiukas (*Lycopodiella inundata*) Įrašytas į Lietuvos raudonąją knygą
Florensija

**Florensija** () – miestas pietinėje Kolumbijoje, Kaketos departamento centras. Miestas įsikūręs Rytinės Kordiljeros papėdėje, 242 m aukštyje, prie Ortegvasos upės. Oro uostas. Maisto, medienos apdirbimo pramonė. Kukurūzų, ryžių, cukranendrių, bananų auginimo, galvijų veisimo regiono prekybos centras.

## Istorija
Įkurtas 1902 m. gruodžio 25 d. katalikų (kapucinų) misionierių. Pavadintas pagal Italijos miestą Florenciją.

## Šaltiniai

## Nuorodos
* Oficiali svetainė
Driežlielainiai

**Driežlielainiai** (*Ophioglossopsida*) – augalų (*Plantae*) karalystės, driežlieliūnų (*Ophioglossophyta*) skyriaus klasė. Priklauso sporinių induočių grupei.

* Eilė. Driežlieliečiai (*Ophioglossales*)
** Šeima. Driežlieliniai (*Ophioglossaceae*)
*** Gentis. Driežlielė (*Ophioglossum*)
**** Rūšis. Vienalapė driežlielė (*Ophioglossum vulgatum*)
*** Gentis. Varpenis (*Botrychium*)
**** Rūšis. Paprastasis varpenis (*Botrychium lunaria*) 
**** Rūšis. Šakotasis varpenis (*Botrychium matricariifolium*) Įrašyta į Lietuvos raudonąją knygą. 
**** Rūšis. Daugiaskiltis varpenis (*Botrychium multifidum*) Įrašyta į Lietuvos raudonąją knygą. 
**** Rūšis. Mažasis varpenis (*Botrychium simplex*) Įrašyta į Lietuvos raudonąją knygą. 
**** Rūšis. Virgininis varpenis (*Botrychium virginianum*) Įrašyta į Lietuvos raudonąją knygą.
Žapūra

**Žapūra** () arba **Kaketa** () – upė Pietų Amerikoje; Amazonės kairysis intakas. Prasideda Kolumbijoje Kaketos pavadinimu. Ištakos Andų kalnuose, Centrinėje Kordiljeroje, netoli Mokoa miesto. Teka Amazonės žemuma, per selvą į pietryčius. Sudaro Ararakuaros slenksčius. Toliau teka Brazilijos teritorija, kur vadinama Žapūra. Skaidosi į daugybę pratakų ir kanalų. Įteka į Amazonę priešais Tefės miestą.

Didžiausi intakai: Ortegasa, Kaguanas, Jari, Kahuinaris, Apaporisas, Auati Parana ir Mirin Parana.

Upės vandenyje gausi gyvūnija: milžiniški šamai, elektriniai unguriai, piranijos, vėžliai, kaimanai. Žapūra – svarbi laivybinė arterija. Laivuojama Brazilijoje, atskiruose ruožuose ir Kolumbijoje. Laivuojama valtimis ir kateriais. Yra daug pavojingų laivybai vietų.

## Šaltiniai
Selva

**Selva** ():
* ispaniškas **[[drėgnieji tropikų miškai|drėgnųjų miškų]]** pavadinimas;
* **[[amazonija|žodis]]**, naudojamas apibūdinti Amazonijos miškus;
* Peru **[[Selva (Peru)|gamtinis regionas]]**;
* **[[Selva (Katalonija)|apskritis]]** Katalonijoje.
Baltakrūtis jūrų chirurgas

**Baltakrūtis jūrų chirurgas** (*Acanthurus leucosternon*) – chirurgžuvinių (*Acanthuridae*) šeimos žuvis. Akvariumininkai dar vadina **baltasmakre chirurge**. Kūnas plokščias, iki 33 cm ilgio, švelniai mėlynos spalvos, uodega su vertikaliomis išlenktomis mėlynomis ir juodomis linijomis. Nugaros pelekas bei uodegos kotelis geltoni, analinis pelekas – mėlynos ir baltos spalvos. Galva juoda, apjuosta balta juosta.

Paplitusios Raudonojoje jūroje ir Indijos bei Ramiajame vandenynuose. Gyvena iki 40 m gylyje. Maitinasi bentosiniais dumbliais. Agresyvios. Akvariumas turėtų būti erdvus, kad galėtų laisvai plaukioti ir slėptuvių pasislėpti.

Pastaruoju metu šios rūšies žuvų ėmė sparčiai mažėti dėl išsiplėtusios zoo rinkos.

## Nuorodos
*''Acanthurus leucosternon''  


Image:Acanthurus leucosternon.jpg|Baltakrūtis jūrų chirurgas ()
Image:Acanthurusleucosternon-Weißkehl.jpg
Image:Acanthurus leucosternon2.jpg
Pakruojo herbas

**Pakruojo herbas** – pagrindinis Pakruojo miesto, Pakruojo seniūnijos ir Pakruojo rajono savivaldybės heraldinis atributas.

## Aprašas

Auksiniame herbinio skydo lauko apatiniame trečdalyje - juodas arkinis tiltas. Virš tilto skydo centre - raudonas skydelis su auksiniu vėjo malūnu.

## Simbolika

Herbe pavaizduotas vienintelis Lietuvoje arkinis tiltas – Pakruojo dvaro tiltas, taip pat išlikę vėjo malūnai.

## Istorija

Miesto teises Pakruojis gavo tik 1950 m., tapo rajono centru. Pavadinimas kilęs iš Kruojos upės. 1968 m. sukurtame herbe (autorius Šarūnas Šimulynas, herbas panaikintas 1970 m.) laukas buvo perskeltas į raudoną heraldinę dešinę pusę ir mėlyną kairiąją pusę. Abiejose pusės buvo po stilizuotą sidabrinę kviečio varpą.

Sidabrinės kviečių varpos daugiau simbolizavo rajoną nei miestą. Lietuvos heraldikos komisija, atkuriant Pakruojo herbą, nutarė paieškoti kitų, daugiau miestui būdingų, simbolių. Miestas iš kitų išsiskyrė vėjo malūnais ir vieninteliu arkiniu tiltu Lietuvoje. Šie išskirtiniai simboliai buvo panaudoti dabartiniame Pakruojo herbe. Dabartinį herbą 1993 m. lapkričio 24 d. dekretu Nr. 177 patvirtino prezidentas Algirdas Brazauskas. Etalono autorius – dailininkas Juozas Galkus.

## Šaltiniai
Selaginelainiai

**Selaginelainiai** (*Selaginellopsida*) – augalų (*Plantae*) karalystės, pataisūnų (*Lycopodophyta*) skyriaus klasė. Priklauso sporinių induočių grupei.

* Šeima. Selagineliniai (*Selaginellaceae*)
** Gentis. (*Selaginella*)
*** Rūšis. Martenso selaginelė (*Selaginella martensii*)
Drėgnasis atogrąžų miškas

**Drėgnieji atogrąžų miškai** (Lotynų Amerikoje žinomi kaip **selva**) – gamtinis biomas, vyraujantis pusiaujo, subekvatorinėje, atogrąžų, kartais ir subtropinėje juostoje. Susidaro esant labai dideliam kritulių kiekiui ir aukštai, visus metus pastoviai temperatūrai. Pasižymi augalijos ir gyvūnijos gausa (2/3 planetos floros ir faunos įvairovės). Išplitę Centrinėje Afrikoje, Pietų Amerikoje (daugiausiai Amazonijoje) ir Centrinėje Amerikoje, Indijoje, Pietryčių Azijoje, Malajų salose, vietomis Australijoje ir Okeanijoje (daugiausia Melanezijoje ir Havajuose).

Augalija labai vešli ir gaji, išsidėsčiusi ardais. Medžiai labai aukšti, o pažeme auga krūmų ir vijoklių sąžalynai. Gyvūnija gausi. Medžiuose gyvena įvairūs paukščiai ir smulkūs bei nemaži žinduoliai. Vandens telkiniuose – žuvų, roplių, varliagyvių įvairovė. Milijonai vabzdžių rūšių.

Pagal bioįvairovę šie miškai išsirikiuotų taip:
# **[[Neotropikai|Neotropikų]]** srities atogrąžų miškai (Amazonijos ir dalis Centrinės Amerikos miškų) pasižymi gausiausia gyvūnijos ir augalijos įvairove, lyginant su Afrikos ir Pietryčių Azijos atogrąžų miškais. Šie miškai sudaro apie 45 proc. bendro ploto visų augančių Žemėje atogražų miškų.
# **[[Pietryčių Azija|Pietryčių Azijos]]-[[Australazija|Australazijos]]** (įskaitant dalį Indostano, šiaurinius ir šiaurės rytinius Australijos žemyno pakraščius, Papua salą ir dalį aplinkinių Okeanijos salų) atogrąžų miškai gyvūnijos ir augalijos gausos įvairove pralenkia Afrikos atogrąžų miškus. Jie sudaro apie 25 proc. bendro atogrąžų miškų ploto. Dažnai šie miškai yra išskiriami į atskiras *[[Indostano-Malajų atogrąžų miškas|Indostano-Malajų]]* ir *[[Australazija|Australazijos]]* atogrąžų miškų sritis. Tuo būdu Indostano-Malajų zonos miškai sudaro 16 proc., Australazijos – 9 proc. nuo bendro Žemės atogrąžų miškų ploto.
# **[[Afrika|Afrikos]]** atogrąžų miškai pasižymi mažiausia gyvūnijos ir augalijos įvairove, lyginant su Amazonijos ir Pietryčių Azijos atogrąžų miškais. Šie miškai užima apie 30 proc. visų atogrąžų miškų ploto.

## Taip pat skaitykite
* Rūko miškas
* Drėgnasis miškas
* Drėgnasis vidutinių platumų miškas
* Džiunglės
* Miškas
Drėgnasis miškas

**Drėgnasis miškas** arba **lietaus miškas** – miškų tipas, kuriam būdingas itin didelis kritulių kiekis (1750–2000 mm per metus). Drėgnuosiuose miškuose gyvena du trečdaliai Žemės gyvūnų ir augalų įvairovės. Dauguma drėgnųjų miškų pasižymi itin gausia ir tankia augalija (vadinamosios džiunglės).

Drėgnieji miškai skirstomi į dvi grupes:
* Drėgnieji atogrąžų miškai – paplitę tropikuose, ypač pusiaujo srityje (Amazonija, Pietryčių Azija, Centrinė Afrika, Naujoji Gvinėja, Centrinė Amerika, Bengalija)
* Drėgnieji vidutinių platumų miškai – paplitę vidutinių platumų srityse, pakrančių ir kalnų pašlaičių zonose, kur iškrenta daug kritulių (Britų Kolumbija, Oregonas, Valdivijos miškai, Britų salos, Rytų Azija, Juodosios jūros rytų pakrantė, dalis Australijos žemyno ir Naujoji Zelandija).

## Taip pat skaitykite
* Rūko miškas
* Drėgnasis atogrąžų miškas
* Drėgnasis vidutinių platumų miškas
* Džiunglės
* Miškas
Dryžasis jūrų chirurgas

**Dryžasis jūrų chirurgas** (*Acanthurus lineatus*) – chirurgžuvinių (*Acanthuridae*) šeimos žuvis. Akvariumininkai dar vadina **chirurge klounu**, **chirurge su pižama** arba **dryžuotąja chirurge**. Kūnas iki 21 cm ilgio, gelsvai oranžinis ir su blyškiais mėlynos spalvos dryžiais, apvedžiotais juodu apvadu. Papilvė rausvai violetinė, ant uodegos yra pusmėnulio formos pusratis. Uodegos peleko galiukai pailgėję ir sudaro besidriekiančias smailėjančias išaugas. 

Šios žuvys labai agresyvios, todėl akvariumuose joms reikia didelės erdvės, o be to gali stipriai sužeisti savo atsikišusiais dygliukais, išaugusiais abipus uodegos kotelio. Minta dumbliais ir smulkiais vėžiagyviais.

Paplitusios Indijos ir Ramiajame vandenynuose.

## Nuorodos
*Akvariumai – rifiniai ir jūriniai: Acanthurus lineatus (Linnaeus 1758), lietuvių k.
* Striped Surgeonfish ''Acanthurus lineatus'' (Linnaeus, 1758) 


Image:Aclin_u0.png|Dryžasis jūrų chirurgas(*Acanthurus lineatus*)
Image:Acanthurus lineatus.jpg
Kasanarės departamentas

**Kasanarė** () – departamentas Kolumbijos rytinėje dalyje. Administracinis centras – Jopalis.

## Geografija

Regionas driekiasi nuo Rytų Kordiljeros per Ljanosų lygumas. Žemumos klimatas drėgnas (ypač žiemą) ir karštas (vid. 27&nbsp;°C). Kalnuose klimatas vėsesnis (18-20&nbsp;°C). Pagrindinė upė – Meta.

Departamente gyvena pakankamai žymi indėnų dalis: kuibai, sikuaniai, mchasivariai, amorujai, cirapai, salivai.

## Ekonomika

Kasanarės departamentas – naftos koridorius, yra net 800 km naftotiekių. Žemės ūkis, gyvulininkystė. Ekoturizmas.

## Etninė sudėtis
* Metisai ir baltieji – 97,07 %
* Indėnai – 1,46 %
* Juodaodžiai – 1,44 %

## Pagrindiniai miestai
Didžiausi miestai ir gyvenvietės 2018 m. (tūkst. gyv.):
* Jopalis (143,6)
* Agvasulis (26,5)
* Viljanueva (26,3)
* Pas de Ariporas (24,9)
* Tauramena (14,5)
* Monterėjus (12,1)
* Mani (11,2)


Tierra de fuego.jpg|Unetės upė
Panorámica de Monterrey desde la vereda el porvenir ubicada en la montaña.jpg|Kraštovaizdžiai Monterėjaus apylinkėse
Yopal, Casanare - panoramio.jpg|Jopalio miestas
Calles Villanueva.png|Viljanuevos miestelis


## Šaltiniai
The Silent Force

**The Silent Force** yra trečiasis olandų simfoninio metalo grupės Within Temptation albumas, išleistas „GUN records“ 2004-tųjų lapkričio 15 d.

Vos praėjus dviem mėnesiams nuo jo išleidimo, albumas tapo auksiniu Vokietijoje, Nyderlanduose bei Belgijoje, o 2005-tųjų vidury – ir Suomijoje.

## Dainų sąrašas
* Intro – 1:58
* See Who I Am – 4:52
* Jillian (I'd Give My Heart) – 4:47
* Stand My Ground – 4:28
* Pale – 4:28
* Forsaken – 4:54
* Angels – 4:00
* Memories – 3:51
* Aquarius – 4:47
* It's the Fear – 4:07
* Somewhere – 4:14

### Dainos - priedai
Išleistame „GUN records“
* A Dangerous Mind – 4:17
* The Swan Song – 3:58
Išleistame „Roadrunner Records“:
* Destroyed (Demo Version) – 4:52
* Jane Doe – 4:30
Mikoyan-Gurevich MiG-1

**MiG-1** (rus. *МиГ-1*) – Tarybų Sąjungos naikintuvas, gamintas ir naudotas Antrojo pasaulinio karo metu.

## Istorija
Projektavimo darbai pradėti 1939 m. lapkričio 25 d. Projekto kodinis pavadinimas – I-200 (). Didelis dėmesys buvo skirtas aerodinamikai. Naikintuvui buvo keliami dideli reikalavimai: greitis apie 670 km/h 7 000 m aukštyje, pakilimo greitis iki 5 000 m mažiau nei per 5 minutes, iki 7 000 m – mažiau nei per 7 minutes, skrydžio nuotolis ne mažesnis nei 500 km. Taip pat jį buvo nuspręsta daryti universalų: prikabinus bombas panaudoti kaip smogiamąjį, o pakabinus papildomą baką kaip lydintįjį naikintuvą.

1939 m. gruodžio 25 d. buvo patvirtintas naikintuvo maketas. Sutelkus specialistų pajėgas gamykla Nr. 1 pagamino pirmąjį naikintuvo pavyzdį, kuris 1940 m. gruodžio 25 d. buvo patvirtintas kaip tinkamas. Naikintuvas pradėtas gaminti serijiniu būdu.

1940 m. rugpjūčio 18 d. naikintuvas buvo pristatytas apžiūrai Tušino aerodrome. Tais metais viso buvo pagaminta apie 100-as MiG-1 naikintuvų. 1941 m. šie naikintuvai pradėti tiekti karinėms oro pajėgoms. Pirmuosius MiG-1 gavo 31-asis inžinerinis aviacijos pulkas Kaune ir 41-asis inžinerinis aviacijos pulkas (Bialystoke).

Vėliau šio naikintuvo pagrindu buvo sukurtas ir gaminamas naikintuvas MiG-3.

## Šalys naudotojos
MiG-1 naudojo tik Tarybų Sąjungos karinės oro pajėgos (KOP).

## Ginkluotė
Naikintuvas MiG-1 buvo ginkluotas viena BS patranka (kalibras 12.7 mm) ir dviem ŠKAS kulkosvaidžiais (kalibras 7.62 mm).

## Charakteristikos

## Nuorodos

* csd.uwo.ca
* ctrl-c.liu.se 
* aviation.ru
Jopalis

**Jopalis** () – miestas Kolumbijoje, 387 km nuo Bogotos, 350 m aukštyje virš jūros lygio, prie Pietų Kravo upės. Kasanarės departamento centras. Gyvulininkystė, auginami ryžiai, kukurūzai, kava, cukranendrės, pupelės, bananai, citrusiniai vaisiai. Apylinkėse išgaunama nafta.

Svarbiausi miesto lankytini objektai: Santandero parkas ir fontanas, Ljanero regiono folkloro muziejus ir monumentas, kiti parkai ir monumentai, čiuožimo aikštė.

## Istorija
1935 m. Jopalį įkūrė Pedras Pablas Gonsalesas. Nuo 1974 m. – Kasanarės departamento centras. XX a. pab., radus naftos, miestas pradėjo sparčiai augti, tačiau suvešėjo nusikalstamumas, kokaino kontrabanda, partizanų ir paramilitarinių grupuočių veikla.

## Šaltiniai
Meta

**Meta** () – upė Kolumbijoje; Orinoko kairysis intakas. Prasideda Anduose, Rytų Kordiljeroje, Vičados departamente sutekėjus Umejos, Gvatikvijos ir Gvajurobos upėms. Teka į šiaurės rytus Kasanarės ir Araukos departamentais per Ljanoso lygumas. Paskutinius 200 km teka Kolumbijos-Venesuelos siena. Vidurupį ir žemupį kai kur sudaro dvi salų perskirtos vagos. Įteka į Orinoką ties Puerto Karenjo miestu.

Didžiausi intakai: Pietų Kravė, Kasanarė, Kusiana, Upija ir Manakasijas.

Laivuojama nuo Marajalio gyvenvietės, 785 km nuo žiočių. Vandens lygis labai svyruoja; vandeningiausia lietinguoju laikotarpiu. Svarbiausi pakrančių miestai – Puerto Lopesas, Orokujė, Puerto Karenjas. Meta dalina Ljanoso lygumą į vakarinę drėgnąją ir rytinę sausesnę.

## Šaltiniai
Rytų Kordiljera (Kolumbija)

**Rytų Kordiljera** () – viena iš trijų Andų kalnų grandinių, besidriekiančių per Kolumbiją. Nusidriekusi iš pietų į šiaurę nuo *Nudo de Almaguer* masyvo Kaukos departamente iki Perichos kalnų La Guachiros departamente. Vakarinė Kordiljeros dalis priklauso Magdalenos baseinui ir leidžiasi į jos slėnį, o rytinė – Amazonės, Orinoko ir Katatumbo baseinams (leidžiasi į Amazonės ir *[[Los Llanos]]* žemumas). Aukščiausiai iškyla Kundibojakos Altiplano ir Siera Nevados del Kokuji masyvai. Aukščiausia vieta – *[[Ritacuba Blanco]]* kalnas, 5330 m.

Rytinėje Kordiljeroje išsidėstę Bogotos, Tunchos, Kukutos, Bukaramangos ir kiti miestai. Kalnuose yra net 9 gamtos parkai, taip pat kelios kitos saugomos teritorijos.
Rusijos vėliava

**Rusijos vėliava** – vienas oficialių Rusijos valstybinių simbolių. Tai stačiakampio formos trispalvė padalinta į vienodo aukščio horizontalias juostas: baltą viršuje, mėlyną per vidurį ir raudoną apačioje.

Tai oficialus Rusijos Federacijos simbolis.

## Istorija

Yra dvi atsiradimo versijos:
* 1699 m. lankydamasis Nyderlanduose rusų caras Petras I nusprendė, jog Rusijos laivynas privalo turėti savo vėliavą.
* 1693 m. Petras I jau naudojo vėliavą savo laive, plaukiodamas Baltojoje jūroje, nusižiūrėjęs Olandų trispalvę; Ši buvo oranžinės, baltos ir mėlynos spalvų.

Manoma, jog spalvos buvo parinktos nusižiūrėjus Maskvos herbo spalvas: balta – šv. Jurgio žirgo spalva, mėlyna – šventojo apsiausto spalva, raudona – herbinio skydo spalva.

1705 m. caro Petro I įsaku visi prekybiniai laivai turėjo plaukti iškėlę šią trispalvę vėliavą. Tokia vėliava naudota ir karo laivuose iki 1712 m., vėliau pakeista į Rusijos laivyno vėliavą ().

Nuo 1858 iki 1883 metų valdant Romanovų dinastijai oficialia Rusijos imperijos vėliava buvo trispalvė iš juodos, geltonos (auksinė) ir baltos horizontalių juostų.

Oficialiai vėliava patvirtinta 1883 m. gegužės 7 d.

Po Spalio revoliucijos 1917 m. trispalvė pakeista į raudoną vėliavą su proletariato simboliais kūju ir pjautuvu, nors baltagvardiečiai naudojo Rusijos pilietinio karo metu ir išeivijoje.

Dabartinę Rusijos trispalvę vėliavą II pasaulinio karo metu naudojo Rusijos išlaisvinimo armija.

Po II pasaulinio karo Rusija, kaip sąjunginė Tarybų Sąjungos respublika, naudojo raudonos spalvos vėliavą su vertikalia žydra juosta ties flagštoku. Kaip ir visų sąjunginių respublikų vėliavose, kairiame viršutiniame kampe buvo įkomponuotas auksiniai kūjis ir pjautuvas.

Apie 1990 m. vėliava tapo demokratinio judėjimo simboliu. Galutinai vėliava įteisinta 1991 m. rugpjūčio 22 d.

## Konstrukcija

## Spalvos

## Balta–mėlyna-balta vėliava

 
Rusijos invazijai į Ukrainą nepritariantys ir prieš karą protestuojantys Rusijos piliečiai ir rusų diasporos atstovai kaip taikos ir laisvės simbolį naudoja variantą kuriame raudona spalva pakeista balta (balta-mėlyna-balta). The Guardian rašo jog tai Didžiojo Naugardo vėliavos variantas (be herbo centre ). Didysis Naugardas yra vienas seniausių Rusijos miestų. Ją protestuose naudoja nenorintys kad juos painiotų su ukrainiečiais rusai, nes pasirodyti su oficialia valstybės vėliava „visiškai neįmanoma“. Per daug jau šioji susijusi su valstybine propoganda ir armija. Tokiai vėliavai be raudonos spalvos pritaria Aleksejus Navalnas ir daugelis Rusijos meno atstovų. Oficialiai Rusijai tai ekstremizmo simbolis.

## Panašios vėliavos
Pagal spalvas panašias vėliavas naudoja slaviškosios valstybės.

Kroatijos ir Serbijos trispalvėse vėliavose skirtingas spalvotų juostų išdėstymas ir papildomai įkomponuoti herbai.

## Šaltiniai

## Nuorodos

* flags.net 
* Rusijos konstitucija apie valstybinę vėliavą
Ljanosas

**Ljanosas** (; „lygumos“) – gamtinė sritis Kolumbijoje ir Venesueloje, kairiojoje Orinoko baseino pusėje, tarp Andų (Rytų Kordiljeros), Gvianos plokščiakalnio ir Guavjarės upės. Vyrauja lygumų reljefas, neiškylantis aukščiau 200 m. Klimatas subekvatorinis; karštas. Būdinga drėgna vasara ir sausa žiema. Per metus iškrinta apie 1000-1600 mm kritulių. Vyrauja savanų augalija. Ekstensyvi gyvulininkystė (galvijų auginimas). Auginami kukurūzai, ryžiai, medvilnė.

Regiono gyventojai vadinami *[[llaneros]].*

### Svarbiausi regiono miestai
* Kolumbijoje: Viljavisensijas, Puerto Lopesas, Arauka, Saravena, Jopalis, Puerto Karenjas, Puerto Inirida, Mitu, San Chose del Guavjarė;
* Venesueloje: San Fernando de Apūrė, Barinasas, San Karlosas, El Tigrė, Guanarė, Akarigva, Puerto Ajakučas, Maturinas.

## Nuorodos
* Regiono svetainė. Iliustracijos, aprašymai, muzika
Muhamadas Junusas

**Muhammad Yunus** (**Muhamadas Junusas**; bengalų k.: মুহাম্মদ ইউনুস, **Muhāmmad Iunus**; g. 1940 m. birželio 28 d. Čitagonge) – Bangladešo bankininkas, ekonomistas.

Muhamadas Junusas įsteigė Grameen Bank banką, kuris išplėtojo mikrokreditų sistemą Bangladeše bei kitose Azijos valstybės bei praplėtė mikrofinansavimo galimybes skurdiems gyventojams. Už savo veiklą M. Junusas apdovanotas Nobelio taikos premija (2006 m.).

## Išsilavinimas, veikla
Muhamadas Junusas baigė ekonomikos studijas. 1970 m. Vanderbilto universitete apgynė ekonomiko daktaro laipsnį (JAV).
1970–1972 m. dirbo universitete (Middle Tennessee State University, Tennessee.
1972 m. tapo profesoriumi (Chittagong University, Bangladešas).

1976 m. projektų vadovas Grameen Bank.
1983 m. vadovaujantysis banko direktorius.
Nuo 1996 m. Bangladešo vyriausybės patarėjas.

2024 m. rugpjūčio 7 d. paskirtas laikinuoju Bangladešo vyriausybės vadovu.

## Išnašos

## Nuorodos
* Bangladesch.org informacija
* Nobelio taikos premija paskirta mikrokredito idėjos autoriui, „vargšų bankininkui“ Mahommad Yunus 
* Konferencija apie mikrokreditą ir kovą su skurdu
Mikrokreditas

**Mikrokreditas** – labai nedidelis kreditas, kuris suteikiamas bedarbiams, smulkiems verslininkams bei žemiau skurdo ribos gyvenantiems žmonėms, kuriems bankai neteikia kreditų.

Kaip ir mikrodraudimas bei mikrotaupymai sudaro mikrofinansų sistemos paslaugą. Mikrokreditus teikiančių subjektų tikslai nėra vien tik verslo veikla; mikrokreditais siekiama padėti kredito gavėjui padėti jo ekonominėje veikloje.

1976 m. Bangladeše Muhammad Yunus inicijavo mikrokreditų programą, kurios dėka 1983 m. jai plėtoti buvo įsteigtas Grameen Bank bankas.

1995 m. Pasaulio bankas įkūrė „Konsultacinę pagalbos vargšams grupę“ (*[[Consultative Group to Assist the Poor]]*; CGAP), kurios tikslas – sutelkti 200&nbsp; mln. JAV dolerių mikrokreditams.

Programos plėtra buvo aptarta 1997 m. Microcredit Summit metu.

## Mikrokreditų institutai
Visame pasaulyje priskaičiuojama per 70 000 mikrofinansavimo institutų (MFI).

## Nuorodos
* FINCA International (USA)
* „Vokietijos mikrofinansavimo institutas“
* Smulkios paskolos: mažiau pelno, mažiau skurdo 
* Konferencija apie mikrokreditą ir kovą su skurdu 
* Mikrokreditų teikimo ir administravimo taisyklės
* MicroFinance Network 
* The European Union Project „Credit Cooperatives“  official web site
2005 m. Formulės 1 sezonas

**2005 m. Formulės 1 sezonas** – 56-as FIA rengtas Formulės 1 Pasaulio čempionatas. Jis prasidėjo kovo 6 d. Australijos GP Albert Park trasoje, o po 19-os lenktynių baigėsi spalio 16 d. Kinijos GP Šanchajaus trasoje.

Didžiausia sezono staigmena buvo Scuderia Ferrari ekipos prasti rezultatai. Daugiausiai tai nutiko dėl naujų padangų taisyklių ir italų ekipos naudojamų Bridgestone padangų neprisitaikymo joms. Konkurentų naudojamos Michelin padangos beveik visose trasose pasirodydavo geriau už japonų gaminius. 

Viso sezono metu dėl pergalių kovodavo Renault ir McLaren lenktynininkai - Fernando Alonso ir Kimi Raikkonenas. Jie abu pelnė po septynias pergales, tačiau ispanas dažniau lipdavo ant podiumo, tad sezono pabaigoje suomį aplenkė daugiau nei 20 taškų persvara. 

Šio sezono JAV GP startavo tik trys iš dešimties Formulės 1 ekipų. Ferrari, Minardi ir Jordan naudojo Bridgestone, o viso kitos - Michelin padangas, o pastarosios neatitiko saugumo reikalavimų JAV trasoje dėl per didelio dėvėjimosi. Tad visos Michelin naudojančios ekipos privalėjo po apšilimo rato pasitraukti iš lenktynių. Trečią vietą užėmęs portugalas Tiago Monteiro pasiekė geriausią savo rezultatą karjeroje. Vėliau sezone jis sugebėjo pelnyti dar vieną tašką.

Sezono pabaigoje pergalę čempionate šventė ispanas F. Alonso, kuris tuo metu tapo jauniausiu Formulės 1 čempionu. Renault ekipa taip pat šventė pergalę konstruktorių įskaitoje - taip pat pirmą kartą savo istorijoje.

Šis sezonas buvo paskutinis kelioms Formulės 1 komandoms - Sauber, Minardi, BAR ir Jordan. Tuo tarpu Rubensui Barrichello tai buvo paskutinis sezonas Ferrari ekipoje, o brazilui Felipe Massa - paskutinis Sauber ekipoje.

## Sezono rezultatai
### Lenktynininkų įskaita

### Komandų įskaita

## Šaltiniai
Mobiliosios figūros (heraldika)

**Mobiliosios figūros** – ne heroldinės figūros heraldikoje. Nuo heroldinių skiriasi išvaizda, jų vieta herbo skyde nėra apibrėžta, jomis gali būti viskas ką sukūrė gamta, žmogus, fantazija.

Iš gamtos kūrinių dažniausiai sutinkami žvėrys, paukščiai, augalai, dangaus kūnai, fantastinės būtybės. Iš žmogaus reikmenų – karybos reikmenys. Miestų heraldikoje dažni šventieji, gynybinė architektūra, laivai. Cechų herbuose neretai aptinkami darbo įrankiai, gaminiai. Bažnytinėje heraldikoje gausu šventųjų, jų atributų, kulto pastatų.

Heraldikoje dažnai mobiliosios figūros būna kitų spalvų, nei yra gyvenime. Randami mėlyni ar raudoni liūtai, žirgai, ereliai, žuvys. Norint suteikti herbui įsimintinumo išdidinamos gyvūnų dalys: nagai, liežuviai, dantys, iltys, uodegos. Oficialus „heroldinis tigras“ menkai tepanašus realiai egzistuojantį žvėrį: tai išgalvota būtybė, sukurta herbininkų, kurie apie tigrus buvo tik šiek tiek girdėję. Heroldinė antilopė – plėšrūnas tigro nasrais ir iltimi nosyje.

## Klasifikacija
* Gyvūnai
** Fantastinės būtybės (pvz., drakonai, vienaragis)
** Liūtai (heraldiniai)
** Ereliai (heraldiniai)
** Žvėrys
** Gyvuliai 
** Paukščiai (pvz., gaidžiai, gulbės)
** Vabzdžiai 
** Žuvys (įskaitant vandenyje gyvenančius pav. vėžys)
** Ropliai
** kt.
* Augmenija
** Žiedai (pvz., heraldinė rožė, heraldinė lelija)
** Lapai
** Medžiai
* Negyvoji gamta
** Dangaus kūnai (saulė, mėnulis, žvaigždė)
** Žemės kūnai (upės, kalnai ir pan.)
* Žmogus
** Žmonės
** Kūno dalys
* Daiktai
** Valdžios atributai
** Karybos priemonės
** Įrankiai
** Apyvokos daiktai
** kt.

## Lietuvoje
Lietuvoje retos fantastinės būtybės, pramanyti daiktai ar gyviai. Dažniau aptinkami šventųjų atvaizdai, gyvūnai, augalai.

## Šaltiniai

## Taip pat skaityti
* Poza (heraldika)
* Kūno dalys (heraldika)
Smėlynė (reikšmės)

**Smėlyne** vadinama:

## Gyvenvietės
* Smėlynė, kaimas Anykščių rajone;
* Smėlynė, buvęs viensėdis Ignalinos rajone;
* Smėlynė, buvęs kaimas Kalvarijos savivaldybėje;
* Smėlynė, istorinė Panevėžio miesto dalis;
* Smėlynė, buvęs viensėdis Švenčionių rajone;
* Smėlynė, Vilniaus miesto dalis;
* Smėlynė, kaimas Zarasų rajone.

## Ežerai
* ežeras Zarasų rajone – Laukesas.
Staškūniškis (reikšmės)

**Staškūniškiu** vadinami kaimai:

* Anykščių rajone:
** Kavarsko seniūnijoje;
** Kurklių seniūnijoje;
* Širvintų rajone;
* Utenos rajone.
Plačialapė klumpaitė

**Plačialapė klumpaitė** (*Cypripedium calceolus*) – gegužraibinių (*Orchidaceae*) šeimos daugiametis žolinis augalas. Augalas iki 50 cm aukščio su šliaužiančiu šakniastiebiu, apaugusiu žvyniškais lapeliais. Stiebas ir lapai apaugę tankiais plaukeliais. Žiedai dideli, labai puošnūs. Žydi gegužės – birželio mėn. Sėklos labai smulkios, jas išnešioja vėjas. 

Auga lapuočių ir mišriuose miškuose. Mėgsta kalkingus dirvožemius.

Paplitusi Europoje, Sibire ir Rytų Azijoje. 

Lietuvoje labai reta ir įrašyta į Raudonąją knygą. Be to, įrašyta į Berno konvencijos I priedą, kitus svarbius apsaugos dokumentus.

## Literatūra
* Gudžinskas Z., Ryla M., 2006: Lietuvos gegužraibiniai (*Orchidaceae*). – Vilnius. 104 P. ISBN 9986-662-28-1.

## Nuorodos
* Plačialapės klumpaitės (''Cypripedium calceolus'') apsaugos planas, PDF
Gleicheniopsida

**Gleicheniopsida** – augalų (*Plantae*) karalystės, papartūnų (*Pteridophyta*) skyriaus klasė. Priklauso sporinių induočių grupei.
Žemaitėliai (reikšmės)

**Žemaitėliais** vadinami kaimai:

* Alytaus rajone;
* Anykščių rajone;
* Kupiškio rajone;
* Šalčininkų rajone;
* Vilniaus rajone:
** Paberžės seniūnijoje:
*** viensėdis,
*** kaimas,
** Rukainių seniūnijoje.
Navikai (reikšmės)

**Navikais** vadinami kaimai:

* Anykščių rajone;
* Ignalinos rajone:
** Didžiasalio seniūnijoje,
** Kazitiškio seniūnijoje,
** Naujojo Daugėliškio seniūnijoje,
** Vidiškių seniūnijoje;
* Kaišiadorių rajone;
* Lazdijų rajone;
* Marijampolės savivaldybėje;
* Rokiškio rajone;
* Ukmergės rajone;
* Varėnos rajone;
* Zarasų rajone:
** Antazavės seniūnijoje,
** Dusetų seniūnijoje,
** Salako seniūnijoje,
** Turmanto seniūnijoje:
*** kaimas prie Tilžės,
*** viensėdis prie Turmanto;
** Zarasų seniūnijoje.

Taip pat Baltarusijoje:
* Ašmenos rajone;
* Varanavo rajone.
Cikainiai

**Cikainiai** (*Cycadopsida*) – augalų (*Plantae*) karalystės, cikūnų (*Cycadophyta*) skyriaus klasė. Priklauso plikasėklių induočių grupei.

* Eilė Cikiečiai (*Cycadales*)
** Šeima Cikiniai (*Cycadaceae*)
** Šeima Stangerijiniai (*Stangeriaceae*)
** Šeima Zamijiniai (*Zamiaceae*)
Papartainiai

**Papartainiai** (*Pteridopsida*) – augalų (*Plantae*) karalystės, papartūnų (*Pteridophyta*) skyriaus klasė. Priklauso sporinių induočių grupei.

* Eilė. Athyriales
** Šeima. Unksmeniniai (*Blechnaceae*)
*** Gentis. Unksmenė (*Blechnum*)
**** Rūšis. Blechnum brasilense
**** Rūšis. Blechnum gibbum 
**** Rūšis. Varpotoji unksmenė (*Blechnum spicant*)
ANBO

**ANBO** (**A**ntanas **N**ori **B**ūti **O**re akronimas) – inž. Antano Gustaičio sukonstruoti ir karo aviacijos dirbtuvėse pagaminti lėktuvai.
 

## Istorija
A.Gustaičio iniciatyva 1925 m. buvo sukurtas, pagamintas ir išbandytas ANBO-I lėktuvas. 1927 m. į orą pakilo ANBO-II. A.Gustaitis toliau tobulino konstrukciją, ir kūrė vis didesnius ir modernesnius lėktuvus. Jo gamybos lėktuvai buvo naudojami apmokymams, treniruotėms, vėlesni modeliai – karo reikmėms. Viso tarp 1925 ir 1939 m. buvo pagaminti 66 įvairių tipų lėktuvai. 

1934 m. vasarą grupė karo lakūnų, vadovaujama konstruktoriaus A. Gustaičio, trimis ANBO-IV lėktuvais apskrido Europą nusibrėžtu maršrutu.

Lietuvos aviacijos entuziastai yra užsimoję atstatyti ANBO lėktuvų replikas. 2007 m. panevėžietis Mantas Butkus ėmėsi atkurti ANBO-I, 2012 m. asociacijos „ANBO eskadrilė“ įkūrėjai T.Kalinauskas ir A.Šabrinskas ėmėsi atkurti ANBO-II ir ANBO-III. ANBO-II replika pakilo į orą 2016 m., ANBO-III atkuriami brėžiniai.

## ANBO lėktuvų techniniai duomenys
Pagaminti lėktuvai buvo pusiau metalinės konstrukcijos su oru aušinamais varikliais. Fiuzeliažas iš suvirintų arba sukniedytų duraliuminio vamzdžių. Aptraukti drobe, o priekis ties kabina dengtas duraliuminine skarda. Sparnų konstrukcija iš medienos, aptraukti drobe arba fanera. 

## Taip pat skaitykite
* Dobi

## Šaltiniai

## Nuorodos
* Broniaus Talačkos dokumentinis filmas „ANBO“
Juozas Jankauskas (1900)

**Juozas Jankauskas** (1900 m. kovo 4 d. Jaupėnuose, Rietavo valsčius, Telšių apskr. – 1967 m. rugpjūčio 3 d. Jonučiuose, Garliavoje) – Lietuvos karo lakūnas, LF karinio padalinio „Kęstutis“ generalinio štabo viršininkas, pulkininkas leitenantas, politinis veikėjas, rezistentas.

## Biografija
1912–1914 m. mokėsi Palangos gimnazijoje, baigė šešias klases. Prasidėjus Pirmajam pasauliniam karui 1914 m. pasitraukė Rusiją, mokslą tęsė ir gyveno Saratove, Voroneže, Bobruiske ir Pskove. Baigęs šešias klases, ir prasidėjus perversmui Rusijoje, 1918 m. grįžo į Lietuvą ir apsigyveno Kaune. Tais pačiais metais įstojo į Kauno kunigų seminariją. Joje jis mokėsi tik metus ir kai suprato, kad neturi būti pašaukimo būti kunigu, iš jos pasitraukė. 1919 m. birželio 20 d. mobilizuotas į Lietuvos kariuomenę ir paskirtas į Vilniaus atskirojo bataliono mokomąją kuopą. Tais pačiais metais paskirtas Kauno karo komendantūros raštininku. 1920 m. lapkričio 15 d. grįžo į kariuomenę ir įstojo į Karo mokyklą, kurią baigė 1921 m. gruodžio 18 d., suteiktas pėstininkų leitenanto laipsnis. 1922 m. rugsėjo 25 d. perkeltas į Karo mokyklą, paskirtas būrio vadu. 1923 m. sausio 9–22 d. dalyvavo Klaipėdos sukilime. Apdovanotas Klaipėdos išvadavimo medaliu. 1923 m. liepos 16 – rugpjūčio 4 d. laikinai ėjo Karo mokyklos adjutanto pareigas. 1928 m. gavo karo lakūno vardą. 1937 m. baigė Generalinio štabo akademiją Prahoje.

Sovietams okupavus Lietuvą 1940 m. gruodžio 31 d. iš kariuomenės buvo atleistas. Birželio sukilime vadovavo sukilėlių būriui Kaune, dirbo LAF'o Organizaciniame skyriuje. 1941 m. rugsėjo 15 d. pasirašė LAF’o memorandumą.

Įsikūrus Lietuvių frontui, dalyvavo jo vadovaujančioje grandyje, vėliau tapo Tautos Tarybos nariu. Organizavus karinį LF padalinį „Kęstutis“, nuo 1943 m. pradžios dirbo jo vyriausiojo štabo viršininku. Jam vadovaujant buvo įkurta mobilizacinio plano grupė, rengusi mobilizacinį planą, kuris vėliau tapo pagrindu siekiant atkurti Lietuvos kariuomenę. Organizavus Vietinę rinktinę, 1944 m. kovo 27 d. – gegužės 15 d. dirbo VR štabo trečiajame skyriuje. Vadovaujant Juozui Jankauskui „Kęstučio“ vyriausiajame štabe buvo parengta instrukcija „Kęstučio“ nariams sovietų reokupacijos atveju. Traukiantis vokiečiams, 1944 m. rugpjūčio mėnesį Rietave organizavo pasitarimą dėl LF strategijos sovietinės reokupacijos metu, kuriame buvo apsispręsta tausoti žmogiškuosius išteklius; nutarta nejungti „Kęstučio“ su Lietuvos laisvės armija.

Antrosios sovietų okupacijos laikotarpiu iš Lietuvos nepasitraukė ir tęsė pasipriešinimo veiklą. Dėl to 1953 m. vasario 3 d. suimtas ir nuteistas kalėti 25 metus; po Stalino mirties ši bausmė kaip politiniam kaliniui sumažinta iki 10 metų.

Palaidotas greta žmonos, buvusios Karo ligoninės vyr. medicinos sesers tėviškėje Garliavoje, Jonučių kapinėse.

## Nuorodos

* Juozas Jankauskas. Lietuvos kariuomenės karininkai – antinacinio ir antisovietinio pasipriešinimo dalyviai

## Šaltiniai
James L. Jones

**Džeimsas Loganas Džounsas** (;g. 1943 m. gruodžio 19 d. Kanzase) – JAV karinių jūrų pajėgų generolas.

JAV karinių pajėgų Europoje () bei NATO pajėgų Europoje vyriausiasis vadas ().

## Nuorodos
* Biografija
Akmenys Mokas ir Mokiukas

**Akmenys „Mokas ir Mokiukas“** – du masyvūs rieduliai Aukštaitijos nacionalinio parko teritorijoje, gulintys prie kelio , Šeimaties kaime. Beje, mokais, mokienėmis ir mokiukais vadinamų riedulių randama ir kitose Lietuvos vietose (žinomiausias – Mokas Ukmergės rajone).

## Istorija
Akmenis į Lietuvą maždaug prieš 50 tūkst. metų iš Skandinavijos atitempė ledynas.

## Legenda
Senų senovėje gyvenęs žmogus, vardu Mokas. Turėjęs jis žmoną ir sūnų. Darbšti buvo Moko šeima, dirbusi už visą giminę. Tačiau nusivylęs žmonių tingumu, Mokas nusiminęs ir pats nustojęs dirbti. Žmonės ėmė ant jo pykti, tad teko Mokui keltis kitur. Kartu su žmona ir sūnumi jis iškeliavo šiaurės link. Tačiau kelią pastojo Tauragno ežeras, kurį reikėjo perplaukti. Mokas pamokė žmoną ir sūnų plaukiant nesigręžioti ir nežiūrėti atgal. Sūnus paklausęs, o Mokienė nepaklausiusi ir nuskendusi. Verkęs Mokas, išlipęs ant kranto ir stovėjęs tol, kol suakmenėjęs. Ir dabar jis toje vietoje tebestovi. O Tauragno dugne liko Mokienė – didelis akmuo, į kurį žvejai dažnai tinklus suplėšo.

## Šaltiniai
Gnetainiai

**Gnetainiai** (*Gnetopsida*) – augalų (*Plantae*) karalystės gnetūnų (*Gnetophyta*) skyriaus klasė. Priklauso plikasėklių induočių grupei.

Yra žinoma apie 70 rūšių.

* Eilė. **Ephedrales**
** Šeima. **Ephedraceae**
*** Gentis. Efedra (*Ephedra*)

* Eilė. **Welwitschiales**
** Šeima. **Welwitschiaceae**
*** Gentis. Velvičija (*Welwitschia*)

* Eilė. **Gnetales**
** Šeima. **Gnetaceae**
*** Gentis. **Gnetum**
Tangerangas

**Tangerangas** (indon. *Tangerang*) – miestas Indonezijoje, pačiuose Javos salos vakaruose; Banteno provincijos sostinė. 1,8 mln. gyventojų (2010 m.). Klimatas karštas ir drėgnas. Mieste labai sparčiai didėja gyventojų skaičius, yra didelė kinų bendruomenė. Daug gyventojų dirbti važiuoja Džakarton.

Tangerangas yra pramonės ir gamybos centras, yra apie 1000 gamyklų. Mieste veikia daug tarptautinių bendrovių. Tarptautinis *Soekarno-Hatta* oro uostas įsikūręs pelkingose vietovėse. Išvystyti tradiciniai amatai.
Basra

**Basra** – miestas Irako pietryčiuose, uostas prie Šat al Arabo upės. 2,02 mln. gyventojų (2005). Yra tarptautinis oro uostas. Pagrindinė pramonės šaka – naftos gavyba ir perdirbimas. Taip pat išvystyta chemijos, tekstilės pramonė. Yra universitetas. Išlikę senamiesčio griuvėsiai (630 m.).

Basra – svarbus islamo kultūros centras.

## Klimatas
Basroje vyrauja dykumų klimatas (Kepeno klimato klasifikacija *BWh*). Kadangi miestas arti pakrantės, kritulių iškrenta šiek tiek daugiau negu aplinkiniuose regionuose. Liepos ir rugpjūčio mėnesiais Basra – vienas karščiausių planetos miestų (temperatūra viršija 50°C). Žiemos švelnios ir šiek tiek drėgnos, vidutinė temperatūra apie 20°C.

2016 m. liepos 22 d. Basroje buvo užfiksuota aukščiausia temperatūra (53,9°C), tai aukščiausia kada nors užfiksuota temperatūra Irake.

## Sportas

* Al-Bahri SC (futbolo klubas);
* Al-Mina'a SC (futbolo klubas);
* Naft Al-Junoob SC (futbolo klubas);
* Bachri (Al-Bahri) stadionas;
* Zubairo (Al-Zubair) stadionas;
* Junubo (al-Junoub) stadionas; talpa 4 tūkst. žiūrovų;

## Žymūs žmonės
Iš Basros kilę šie žymūs žmonės:
* Ibn al Haitamas, matematikas, astronomas ir fizikas

## Miestų partnerystė
*  Bagdadas, Irakas
*  Dubajus, JAE
*  Detroitas, JAV

## Šaltiniai
Depokas

**Depokas** (indon. *Depok*) – miestas vakarinėje Javos salos dalyje, Indonezijoje. 1,75 mln. gyventojų (2010 m.), apie 200 km² ploto. Mieste daug prekybos centrų, yra Indonezijos universitetas, *Gunadarma* universitetas, du politechnikumai.

1982 m. Depokui patvirtintas priemiesčio statusas, o nuo 1999 m. – atskiro miesto statusas.

## Sportas
* Persikad Depok – futbolo klubas;
* „Merpati“ stadionas, talpinantis 10 tūkst. žiūrovų.

## Išnašos

## Nuorodos
Surabaja

**Surabaja** () – miestas Indonezijoje, Javos salos šiaurės rytuose, uostamiestis prie Kali Maso upės žiočių. Rytų Javos provincijos sostinė. Miestas su greta esančia Madūros sala susisiekia keltu (per Madūros sąsiaurį). Išvystyta metalo, mašinų, naftos apdirbimo, chemijos pramonė. Dailės amatai (ypač medžio drožyba). Yra universitetas.

## Pavadinimo kilmė

Miesto pavadinimas kilęs nuo dviejų gyvūnų – ryklio (*sura*) ir krokodilo (*buaya*). Vietinės sakmės pasakoja, kad šiedu gyvūnai kovojo dėl to, kas yra stipriausias šiose vietovėse. Šiam mitui atminti abudu gyvūnai dabar pavaizduoti miesto herbe aplink pagrindinį miesto paminklą – *Tugu Pahlawan*.

## Sportas
* Persebaya Surabaya futbolo klubas;
* „Gelora Bung Tomo “ stadionas.
Mosulas

**Mosulas** – miestas Irake, prie Tigro upės. 2,07 mln. gyventojų. Išvystyta tekstilės pramonė (audinys muslinas kilęs būtent nuo Mosulo miesto pavadinimo), maisto, odos, avalynės, metalo pramonė, gaminamas Mosulo marmuras. Apylinkėse išgaunama nafta.

Mosule yra muziejus – Asirijos ir Partos meno paminklas, didelė Nur ad Dino (arba Džami al Kabiro) mečetė ir minaretas (XII a.). Yra universitetas (įkurtas 1967 m.), mokslo centrai.

## Istorija

Mosulas, anksčiau vadintas Ninevija, buvo galingos Asirijos imperijos centras.

Biblija teigia, kad Ninevę įkūrė Kušo sūnus Nimrodas.

850 m. pr. m. e. Asirijos karalius Ašurnasirpalas II pasirinko Nimrudą, miestą 30 km nuo Ninevės, nauja sostine. Apie 700 m. pr. m. e. karalius Senacheribas padarė Ninevę sostine. Kuyunjik kalva Mosule buvo jo rūmai, kur Senacheribo anūkas Ašurbanipalas įkūrė Ašurbanipalo biblioteką.

## Pavadinimo kilmė

Senovėje miestas buvo žinomas asirų kalba kaip **Ninevė** (*Nîněwâ*). Dabartinis pavadinimas yra arabiškas ir reiškia „jungiantis taškas, miestas“.
Barstyčių akmuo

**Barstyčių (arba Puokės) akmuo** – didžiausias riedulys Lietuvoje, Puokės kaime, Vidurio Žemaičių aukštumos šiauriniame pakraštyje. Akmuo sudarytas iš lauko špato, kvarco, žėručio. Ledynų atvilktas iš Fenoskandijos uolyno, esančio Skandinavijoje. Akmuo taip pat įtrauktas į Lietuvos rekordų knygą.

## Istorija
1957 m. melioratoriai, vadovaujami Petro Grigaičio, kasdami griovius, aptiko milžinišką akmenį. Didžioji riedulio dalis buvo ledyninėje sąnašoje, tik akmens ketera kyšojo paviršiuje, todėl nuspręsta jį iškasti visą. Tuomet tyrėjai nustatė, kad akmuo yra netgi didesnis už tuomet didžiausiu Lietuvos akmeniu laikytą Puntuką.

1964 m. Barstyčių akmuo paskelbtas geologiniu gamtos paminklu, 1985 m. priskirtas prie Respublikinės reikšmės paminklų.

Spėjama, kad akmenį ledynai atnešė nuo Švedijos.

## Aprašas
Barstyčių akmuo yra 13,4 m ilgio, 7,5 m pločio ir 3,6 m aukščio. Šis milžiniškas akmuo sveria net 680 tonų.

## Legenda
Pasakojama, kad anksčiau akmens vietoje buvo pagonių šventykla, o joje ugnį kurstė vaidilutė. Ji sulaužė savo skaistybės įžadus ir užrūstino dievą Perkūną. Tuomet jis trenkė žaibu į šventovę su akmeniu. Šventykla sugriuvo ir nužudė vaidilutę, o akmuo taip ir liko stovėti.

## Taip pat skaitykite
* Didžiausi Lietuvos rieduliai
* Nycgalės didysis akmuo (didžiausias Latvijoje)
* Akmuo Ehalkivi (didžiausias Estijoje)

## Šaltiniai
Intervencinis pirkimas

**Intervencinis pirkimas** – valstybės ar ūkio subjekto produkcijos pirkimas siekiant palaikyti kainas.

Intervenciniai pirkimai dažniausiai vykdomi valstybės supirkti žemės ūkio produkciją ir taip palaikyti jos kainas. Valstybė nustato kokiomis minimaliomis kainomis supirkinės produkciją ir taip psichologiškai palaiko supirkimo kainas, žinoma, dalį produkcijos vis dėlto privalo supirkti.  Taip pat intervencinius pirkimus vykdo ir ūkio subjektai. Jie taip kovoja prieš dempingą (produkcijos pardavimą žemiau savikainos), ar tiesiog nori palaikyti kainas. Kartais vienas ūkio subjektas įsipareigoja nupirkti kito ūkio subjekto prekes susitarus, kad kitas ūkio subjektas laikysis kainų.  Jeigu produktas nuperkamas vykdant intervencinį pirkimą reiškia, kad jis bus parduotas kitu laikotarpiu.
Piteo

**Piteo** (, vietiniu dialektu – *Pite*) – miestas šiaurės Švedijoje. Mieste gyvena 23,9 tūkst. gyventojų, viso Piteo savivaldybėje (švediškai – *Piteå kommun*) gyvena 40 800 gyventojų.

## Geografija
Piteo savivaldybė užima didelį plotą, ji yra į šiaurę nuo Piteo upės, šalia Botnijos įlankos. Didelę dalį Piteo savivaldybės sudaro salynas. Tai yra viena iš priežasčių, kodėl ši vieta vasarą ir žiemą yra labai populiari tarp turistų. Čia yra labai aukštos kokybės smėlėtas paplūdimys, kuris yra vadinamas šiaurės rivjera. Gamta labai patraukli žvejams, taip pat pasivaikščiojimams gamtoje.

## Istorija
Piteo gavo miesto teises 1621 m. gegužės 12 d. 1666 m. liepą visas miestas sudegė. Jis buvo atsatytas XVII amžiuje. Vienintelis išlikęs pastatas iš to laikotarpio yra miesto bažnyčia, kadangi miestas buvo sugriautas 1721 m. kariaujant su Rusija.

Gyventojų skaičius ėmė stipriai augti XIX amžiuje. 1870–1920 m. mieste gyveno apie 2 500 gyventojų.

## Sportas
* Piteå IF – futbolo klubas;
* Piteå IF – moterų futbolo ekipa; 2018 m. Švedijos čempionės.
* Piteå HC – ledo ritulio ekipa;
* LF Arena – futbolo stadionas talpina 3,9 tūkst. žiūrovų; arenos ledo stadionas turi 2500 vietų, iš kurių – 1 000 sėdimų vietų. Arenoje veikia kavinė, kioskai, įrengti persirengimo kambariai. Ledo arena daugiausia naudojama ledo ritulio ir dailiojo čiuožimo varžyoms ir treniruotėms. Arenoje vyksta koncertai ir mugės.
* Mieste populiariausios sporto šakos – futbolas ir ledo ritulys, o taip pat slidinėjimas, plaukimas.

## Išnašos

## Nuorodos
* Oficiali miesto svetainė
Pasikartojanti kalinio dilema

**Pasikartojanti kalinio dilema** – žaidimas, kurio esmė – daugkartinis kalinio dilemos žaidimas tarp tų pačių žaidėjų.
 
Priešingai nei kalinio dilemoje čia apsimoka bendradarbiauti. Pajamos per vieną turą yra nedidelės palyginus su visais turais.

Pasikartojanti kalinio dilema geriausiai veikia, kai žinoma, kuris žaidimo turas yra paskutinis. Jei būtų žinoma, kad žaidimas susidaro iš 100 turų, šimtajame ture būtų elgiamasi kaip ir vieno turo kalinio dilemoje. 100-jame ture niekas nebendradarbiaus.

Šiame žaidime paprasčiausia strategija yra „akis už akį“. Tai yra:
* Į pasitikėjimą atsakius pasitikėjimu laukti pasitikėjimo;
* Į nepasitikėjimą atsakius nepasitikėjimu laukti pasitikėjimo;
* Į pasitikėjimą atsakius nepasitikėjimų laukti nepasitikėjimo;
* Į nepasitikėjimą atsakius pasitikėjimu laukti nepasitikėjimo.

Žaidime daugiausiai praras į kraštutinumus linkę žmonės, o laimės objektyviausias.

Tinkamas pavyzdys yra ginklavimosi varžybos. Vienintelė gera išeitis – toliau ginkluotis, nes egzistuoja galimybė, kad kita pusė nesilaikys ginklavimosi apribojimo susitarimų. Tyrinėjant Graikijos ir Turkijos ginklavimosi varžybas pastebima, kad jos remiasi ne principu „akis už akį“, o greičiausiai vadovaujasi valstybių vidaus politika.

Jeigu vienkartiniame žaidime vyrauja strategija išduoti, tai daugkartinėje strategijoje vyrauja strategija, priklausanti nuo kitų dalyvių elgesio. Sakykime, jei visi visus išduoda, o vienas dalyvis elgiasi „akis už akį“, tai daug gali prarasti tik viename ėjime. Jei žaidime veikia daugiau dalyvių, kurie elgiasi „akis už akį“, tai rezultatas priklauso nuo jų kiekio visuomenėje.

Optimalią strategiją galima nustatyti dviem būdais:

* Beiso Nešo pusiausvyra: jei nustatyta, kaip statistiškai elgiasi kiti žaidėjai (tarkime, 33 % „akis už akį“, 33 % visada apgaudinėja ir 33 % visada bendradarbiauja), tai strategiją galima apskaičiuoti matematiškai.

Iš tikro nėra visiems priimtino tobuliausios strategijos apskaičiavimo modelio. Jį sunku pritaikyti praktiškai, nes nėra žinoma, kaip elgsis kiekvienas žaidėjas, be to, elgesys gali kisti (net ir patys nesukalbamiausi žaidėjai gali pradėti bendradarbiauti, siekdami tolesnės ir didesnės naudos).

## Nuorodos

* Pasikartojanti kalinio dilema 
* Dar viena pasikartojanti kalinio dilema 
* Tyrimo ataskaita apie kalinio dilemą 
* Ekonomistų kritika, įskaitant kontraktų mokyklą
* Kalinio dilemos simuliacija erdvėje
Varbergas

**Varbergas** () – pietvakarių Švedijos miestas.

## Istorija
Miestas įkurtas 1100 metais. Tai senovinis prekybos miestas. Nuo XIV iki XVI amžiaus miestą dažnai užkariaudavo priešiškos armijos. Roskildės sutartimi (1658 m.) miestas iš Švedijos perėjo Danijai. Vėliau grįžo į Švedijos karalystės sudėtį.

## Gyventojai
Mieste gyvena 25000 gyventojų, o Varbergo savivaldybėje iš viso gyvena 54860 gyventojų.

## Sportas
* Varbergs BoIS – futbolo klubas.
* Påskbergsvallen, futbolo stadionas, kurio talpa 4 500 žiūrovų.

## Šaltiniai

## Nuorodos
* Varbergo savivaldybės svetainė
* Halland`o grafystės muziejus
Isfahanas

**Isfahanas** () – miestas vidurio Irane, Zagroso kalnų rytiniuose šlaituose, prie Zajanderudo upės; ostano centras. Trečias pagal dydį šalies miestas. Tekstilės, maisto, cemento, chemijos, metalurgijos pramonė. Yra universitetas, metropolitenas, senovės dailės amatų ir miniatiūrų centras. Isfahanas garsėja tradicine kilimų gamyba, taip pat sidabro, vario, žalvario dirbiniais, koklių dailiaisiais amatais.

Kultūros objektai – mečetės (IX–XX a.), tarp jų – Isfahano didžioji mečetė, Šeicho Lotfalos mečetė, XI–XII a. minaretai, XIV–XVI a. mauzoliejai, Ali Kapu rūmai (XV–XVII a.), 40 kolonų rūmai (*Čehel Sotun*; 1647 m.) su sodais, armėnų katedra, per Zajenderudo upę pastatyti tiltai: Šahristano (apie XII a.), Sio Se (1632 m.), Chadžu (1650 m.). Nagši Džahano (Meidani Šacho) aikštės ansamblis su mečetėmis (XVII a.) įtrauktas į UNESCO pasaulinio paveldo sąrašą.

## Istorija
Senovėje miestas buvo vadinamas Aspadana. 642 m. užimtas arabų, tapo arabų Kalifato al Džibalio provincijos administraciniu centru. XIII a. Isfahanas buvo Seldžiukų valdomos Persijos sostinė, vienas didžiausių ir svarbiausių Azijos miestų. XVI–XVIII a. miestas buvo viso Irano (Sefevidų) sostinė (ją 1598 m. perkėlė Šachas Abasas I Didysis). Tuo metu pastatyta daugelis miesto architektūros paminklų. 1722–1729 m. miestą buvo užėmę afganų sukilėliai, 1914–1918 m. – Rusijos kariuomenė. XX a. išplėtota pramonė.

## Sportas
* Sepahan SK (sporto klubas); žinomas dėl futbolo ekipos, kuri žaidžia elito divizione Pro lygoje; „Sepahano sporto klubas“, o angliškuose šaltiniuose *Foolad Mobarakeh Sepahan Sport Club* arba *Sepahan SC*, bei *Sepahan* (). Klubas turi ir moterų futbolo komandą. Didelį dėmesį skiria jaunimo ugdymui.
* Namų rungtynes žaidžia „Naghsh-e Jahan“ stadione, kuris talpina 75 tūkst. žiūrovų.


Khaju Bridje at night.jpg|Chadžu tiltas
Carpet bazzar.JPG|Kilimų turgus
Naghsh-e Jahan Square.jpg|Nagši Džahano aikštė
Sheikh Lotf Allah 3D aa.jpg|Šeicho Lotfalos mečetė


## Šaltiniai
Geltonpelekis jūrų chirurgas

**Geltonpelekis jūrų chirurgas** (*Acanthurus xanthopterus*) – chirurgžuvinių (*Acanthuridae*) šeimos žuvis.
Dviraištis jūrų chirurgas

**Dviraištis jūrų chirurgas** (*Acanthurus tennentii*) – chirurgžuvinių (*Acanthuridae*) šeimos žuvis.